
SPOROČILO ZA JAVNOST



REFERENDUMI 2026 - Podatki o volilni udeležbi na predčasnem glasovanju za sredo, 7. oktobra 2026


Po podatkih okrajnih volilnih komisij se je drugi dan predčasnega glasovanja na referendumih 2026 udeležilo 28.710 volivk in volivcev oziroma 1,69% vseh volilnih upravičencev. Prvi in drugi dan skupaj se je predčasnega glasovanja udeležilo 49.989 volivk in volivcev oziroma 2,94% vseh volilnih upravičencev.

Na zakonodajnem referendumu o Zakonu o pomoči pri prostovoljnem končanju življenja se je prvi dan predčasnega glasovanja udeležilo 9.308 volivk in volivcev (oziroma 0,55 odstotka vseh volilnih upravičencev). Drugi dan predčasnega glasovanja se je takrat udeležilo  13.125 volivk in volivcev (oziroma 0,77 odstotka vseh volilnih upravičencev.

Na zakonodajnem referendumu o Zakonu o dodatku k pokojnini za izjemne dosežke na področju umetnosti se je prvi dan predčasnega glasovanja udeležilo 6.652 volivk in volivcev (oziroma 0,39 odstotka vseh volilnih upravičencev). Drugi dan predčasnega glasovanja se je takrat udeležilo  9.171 volivk in volivcev (oziroma 0,54 odstotka vseh volilnih upravičencev).
Predčasno glasovanje sicer poteka še danes (od 7. do 19. ure) na 99 voliščih po državi. Volivec za glasovanje potrebuje osebni dokument, s katerim lahko izkaže svojo identiteto. Obvestilo volivcu je informativne narave in pripomoček, da volilni odbor lahko hitreje poišče volivca v volilnem imeniku.
Splošno glasovanje na referendumih bo v nedeljo, 11. oktobra 2026, od 7. do 19. ure na 2984 rednih voliščih in 88 voliščih za glasovanje izven okraja stalnega prebivališča (t. i. OMNIA volišča).
Po podatkih Ministrstva za notranje zadeve je bilo na dan 1. septembra 2026 v Republiki Sloveniji 1.698.526 volilnih upravičencev. V splošnih volilnih imenikih je vpisanih 1.583.656 volilnih upravičencev s stalnim prebivališčem v Republiki Sloveniji. V posebnih volilnih imenikih pa je skupaj vpisanih 114.870 volilnih upravičencev s stalnim naslovom v tujini (izseljenci).

